Diari Oficial de la Generalitat Valenciana


Sumari del DOGV 6886, del 22-10-2012 (2012/9567)

RESOLUCIÓ de 4 d'octubre de 2012, del conseller de Presidència, per la qual es rehabilita l'escut històric d'ús immemorial del municipi de Villena.
---------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9567


Data del document
:   04-10-2012

Organisme emissor
:   Conselleria de Presidència

Tipus de document
:   Resolució

Descriptors 

:   * administració local

RESOLUCIÓ de 4 d'octubre de 2012, del conseller de Presidència, per la qual es rehabilita l'escut històric d'ús immemorial del municipi de Villena. [2012/9567]  
El municipi de Villena, per acords plenaris de dates 25 de novembre de 2010 i 6 de maig de 2011, va aprovar, per majoria absoluta, el seu escut històric perquè el represente i simbolitze, amb la descripció detallada d'este. Per això, d'acord amb les facultats que li conferixen les disposicions legals vigents, va elevar, per a la seua aprovació a la conselleria competent en matèria d'administració local, la corresponent proposta.  
El Consell Tècnic d'Heràldica i Vexil·lologia Local, en data 27 de maig de 2011, va emetre un dictamen favorable per a la rehabilitació de l'escut històric d'ús immemorial del municipi de Villena, en la seua versió castellana i valenciana. La revisió del dibuix va ser aprovada per este Consell Tècnic en la sessió de data 20 de juliol de 2012.  
En la tramitació de l'expedient administratiu s'han respectat els tràmits procedimentals del Decret 157/2000, de 17 d'octubre, del Govern Valencià, pel qual es regula la rehabilitació d'escuts i banderes municipals històrics d'ús immemorial.  
Per estos motius, i fent ús de les atribucions conferides per la legislació vigent, resolc:  
Rehabilitar l'escut històric d'ús immemorial de l'Ajuntament de Villena (Alacant), que queda organitzat de la manera següent:  
Escut quadrilong de punta redona. Quarterat en sautor. Al primer, d'atzur, castell d'or de tres homenatges, aclarit de gules i maçonat de sable. Al segon, d'argent, el lleó de porpra, llinguat i armat de gules. Al tercer, de gules, una mà de plata armada d'una espasa del mateix i sumada d'un mig vol d'or. Al quart, d'or, tres arbres del natural arrencats i terrassats. Sobre el tot, escussó redó: d'atzur amb filiera d'argent, dos peixos d'argent contrapassants posats en pal. Al timbre, corona reial oberta.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque el present acte en el termini de dos mesos comptats des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 4 d'octubre de 2012.- El conseller de Presidència: José Ciscar Bolufer.